PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ২৫ সেপ্টেম্বর, ২০২০
ভারতে আরোগ্যলাভের হার ক্রমশ ঊর্ধ্বমুখী, এই সংখ্যা ৪৭ লক্ষ ৫০ হাজার ছাড়িয়েছে; সদ্য আরোগ্য লাভকারীদের ৭৩ শতাংশই ১০টি রাজ্য/কেন্দ্রশাসিত অঞ্চল থেকে
দেশে এখনও পর্যন্ত ৪৭ লক্ষ ৫৬ হাজার ১৬৪ জন রোগী আরোগ্য লাভ করেছেন। গত ২৪ ঘন্টায় সুস্থ হয়েছেন ৮১ হাজার ১৭৭ জন। নিশ্চিত আক্রান্তের সংখ্যার তুলনায় আরোগ্য লাভের সংখ্যা প্রায় ৩৮ লক্ষ। আরোগ্য লাভের সংখ্যা ক্রমাগত বৃদ্ধি পাওয়ায় জাতীয় স্তরে সুস্থতার হার বেড়ে হইয়েছে ৮১.৭৪ শতাংশ। সদ্য আরোগ্যলাভকারীদের ৭৩ শতাংশই ১০টি রাজ্য/কেন্দ্রশাসিত অঞ্চল থেকে। এর মধ্যে পশ্চিমবঙ্গও রয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1659012 – এই লিঙ্কে ক্লিক করুন।
ভারতের আরও একটি উল্লেখযোগ্য সাফল্য, দৈনিক ভিত্তিতে নমুনা পরীক্ষায় সর্বকালীন রেকর্ড; এই প্রথমবার দৈনিক কোভিড নমুনা পরীক্ষার সংখ্যা ১৫ লক্ষের কাছাকাছি; মোট নমুনা পরীক্ষার সংখ্যা অপ্রত্যাশিতভাবে বেড়ে প্রায় ৭ কোটি
কোভিড-১৯-এর বিরুদ্ধে লড়াইয়ে ভারতের আরও একটি ঐতিহাসিক সাফল্য। এক উল্লেখযোগ্য সাফল্যের অঙ্গ হিসেবে এই প্রথমবার দেশে একদিনেই সর্বাধিক প্রায় ১৫ লক্ষ কোভিড নমুনা পরীক্ষার রেকর্ড স্থাপিত হয়েছে। দেশে গত ২৪ ঘন্টায় ১৪ লক্ষ ৯২ হাজার ৪০৯টি নমুনা পরীক্ষা হয়েছে। এর ফলে মোট নমুনা পরীক্ষার সংখ্যা বেড়ে প্রায় ৭ কোটি  হয়েছে। দৈনিক ভিত্তিতে নমুনা পরীক্ষার হারে এই অপ্রত্যাশিত বৃদ্ধি সম্ভব হয়েছে দেশে নমুনা পরীক্ষাগারগুলির সক্ষমতা ও নেটওয়ার্ক সম্প্রসারণের ফলে। দেশে গত নয়দিনে ১ কোটির মতো কোভিড নমুনা পরীক্ষা করা হয়েছে। আজ পর্যন্ত প্রতি ১০ লক্ষে নমুনা পরীক্ষার হার ৪৯ হাজার ৯৪৮। অধিক সংখ্যায় নমুনা পরীক্ষার ফলাফলের ভিত্তিতে আক্রান্তের হার ধীরে ধীরে কমছে। যে রাজ্যগুলিতে অধিক সংখ্যায় নমুনা পরীক্ষা হচ্ছে, সেখান থেকেও আক্রান্তের হার ক্রমশ কমছে বলে জানা গেছে। জাতীয় স্তরে আজ পর্যন্ত আক্রান্তের হার দাঁড়িয়েছে ৮.৪৪ শতাংশ। নমুনা পরীক্ষার পরিকাঠামো সম্প্রসারণের সঙ্গে সঙ্গে রাজ্য / কেন্দ্রশাসিত অঞ্চলগুলিতে দৈনিক ভিত্তিতে নমুনা পরীক্ষার হারও সমানভাবে বাড়ছে। ২৩টি রাজ্য / কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার জাতীয় গড় হার ৪৯ হাজার ৯৪৮-এর তুলনায় বেশি।
বিস্তারিত বিবরণের জন্য https://pib.gov.in/PressReleasePage.aspx?PRID=1658910 – এই লিঙ্কে ক্লিক করুন।
নতুন দিল্লীর এইমস-এর ৬৫তম প্রতিষ্ঠা বার্ষিকীর উদযাপন অনুষ্ঠানের উদ্বোধন করেছেন ডঃ হর্ষ বর্ধন
কেন্দ্রীয় স্বাস্থ্য ও পরিবার কল্যাণ মন্ত্রী এবং এইমস-এর সভাপতি ডঃ হর্ষ বর্ধন এই সংস্থার ৬৫তম প্রতিষ্ঠা বার্ষিকীর সূচনা করেছেন। এই অনুষ্ঠানে দপ্তরের প্রতিমন্ত্রী শ্রী অশ্বিনী কুমার চৌবে উপস্থিত ছিলেন। ১৯৫৬ সালের আজকের দিনে এইমস-এ এমবিবিএস পাঠক্রমের প্রথম ব্যাচের পড়াশোনা শুরু হয়েছিল। কেন্দ্রীয় শিক্ষা মন্ত্রকের ন্যাশনাল ইন্সটিটিউট র্যাঙ্কিং ফ্রেমওয়ার্কের তালিকায় এইমস প্রথম স্থান দখল করায় ডঃ বর্ধন সন্তোষ প্রকাশ করেছেন। তিনি বলেছেন ১৯৫৬ সালে ভারতীয় সংসদ যে উদ্দেশ্য নিয়ে এই প্রতিষ্ঠান তৈরি করার উদ্যোগ গ্রহণ করেছিল তা সফল হয়েছে। স্বাস্থ্য ক্ষেত্রের পরিষেবার উন্নত মান এবং শিক্ষা ও গবেষণায় উল্লেখযোগ্য ভূমিকা রাখায় তিনি এই প্রতিষ্ঠানের প্রশংসা করেছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1658991 – এই লিঙ্কে ক্লিক করুন।
চিকিৎসা শিক্ষায় ঐতিহাসিক সংস্কার : জাতীয় মেডিকেল কমিশন গঠিত
কেন্দ্রীয় সরকার জাতীয় মেডিকেল কমিশন গঠনের সঙ্গে সঙ্গে চিকিৎসা শিক্ষা ক্ষেত্রে ঐতিহাসিক সংস্কার কার্যকর করেছে। জাতীয় মেডিকেল কমিশন গঠনের পাশাপাশি, কমিশনের দৈনন্দিন কাজকর্মে সহায়তার জন্য ৪টি স্বশাসিত পর্ষদ গঠন করা হয়েছে। চিকিৎসা শিক্ষা ক্ষেত্রে এই ঐতিহাসিক সংস্কার সমগ্র চিকিৎসা শিক্ষা ব্যবস্থায় স্বচ্ছতা, উৎকর্ষতা ও দায়বদ্ধতা সুনিশ্চিত করবে।
‘বিস্তারিত বিবরণের জন্য https://pib.gov.in/PressReleasePage.aspx?PRID=1658791 – এই লিঙ্কে ক্লিক করুন।
বিস্তারিত বিবরণের জন্য https://pib.gov.in/PressReleasePage.aspx?PRID=1659029 – এই লিঙ্কে ক্লিক করুন।
জাপানের প্রধানমন্ত্রী মিঃ সুগা ইয়োশিহিদের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
প্রধানমন্ত্রী শ্রী নরেন্দ্র মোদী আজ জাপানের প্রধানমন্ত্রী মিঃ সুগা ইয়োশিহিদের সঙ্গে টেলিফোনে কথা বলেছেন। শ্রী ইয়োশিহিদে জাপানের প্রধানমন্ত্রীর দায়িত্বভার গ্রহণ করায়, শ্রী মোদী তাঁকে অভিনন্দন জানিয়েছেন এবং তাঁর লক্ষ্য অর্জনের জন্য শুভেচ্ছা জানিয়েছেন। উভয় নেতা ভারত-জাপান বিশেষ কৌশলগত এবং আন্তর্জাতিক অংশীদারিত্বকে আগামীদিনে আরও এগিয়ে নিয়ে যাওয়ার বিষয়ে সহমত পোষণ করেছেন। দুটি দেশের মধ্যে সম্পর্ককে আরও জোরদার করার ক্ষেত্রেও তাঁরা আশা ব্যক্ত করেছেন। পারস্পরিক আস্থা এবং মূল্যবোধের ওপর এই সম্পর্ক তৈরি হয়েছে। দুই নেতাই মনে করেন, আজকের দিনে এই অংশীদারিত্ব অত্যন্ত প্রাসঙ্গিক ౼বিশেষ করে, কোভিড-১৯ মহামারীর ফলে উদ্ভূত পরিস্থিতি সহ আন্তর্জাতিক বিভিন্ন চ্যালেঞ্জের মোকাবিলায় এটি গুরুত্বপূর্ণ। তাঁরা মুক্ত অর্থনীতি ছাড়াও ভারত-প্রশান্ত মহাসাগরীয় অঞ্চলের সর্বাত্মক অর্থনীতির ওপরও জোর দিয়েছেন। এই অঞ্চলে দীর্ঘ মেয়াদী সরবরাহ শৃঙ্খল বজায় রাখার ক্ষেত্রে ভারত, জাপান এবং সমমনোভাবাপন্ন দেশগুলির মধ্যে সহযোগিতাকে দুই নেতা স্বাগত জানিয়েছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1658956 – এই লিঙ্কে ক্লিক করুন।
আয়ুষ মন্ত্রক আজ থেকে কর্মক্ষেত্রে ‘যোগ ব্রেক’-এর সূচনা করেছে
কোভিড-১৯ মহামারীর কারণে আয়ুষ মন্ত্রক ‘যোগ ব্রেক’-এর নিয়ম স্থগিত রেখেছিল। আজ থেকে তা আবারও চালু হল। এখন থেকে কর্মক্ষেত্রে পাঁচ মিনিট ধরে যোগাসন করা হবে। এর ফলে, কর্মীরা কাজের একঘেয়েমি থেকে বেড়িয়ে নিজেদের চাঙ্গা করে আবার কাজে মন দিতে পারবেন। শারীরিক, মানসিক, আবেগ এবং আধ্যাত্মিক দিক থেকে যোগ প্রাচীনকাল থেকেই সমতা বিধান করত। বর্তমান যুগে কাজের ধারা বিশেষ করে, কম্পিউটারের সামনে বসে অনেকক্ষণ ধরে কাজ করার ফলে মানুষ ক্লান্ত হয়ে পড়েন। এই ক্লান্তি তাঁদের দক্ষতা এবং সক্রিয়তায় প্রভাব ফেলতে পারে। আয়ুষ মন্ত্রক, এমডিএনআইওয়াই-এর সঙ্গে পাঁচ মিনিটের যোগ ব্রেক নিয়ম চালু করেছে। ২০১৯ সাল থেকে কর্মক্ষেত্রে কর্মচারীরা চাপ মুক্ত হয়ে আবারও কাজে মন দেওয়ার জন্যই এই উদ্যোগ নেওয়া হয়েছে। যোগ বিশেষজ্ঞরা তড়াসন, কটি চক্রাসন, নদীশোধনা, ভ্রমরী, প্রাণায়াম এবং ধ্যান এই নিয়মের তালিকায় অন্তর্ভুক্ত করেছেন। প্রাথমিকভাবে জানুয়ারি মাসে পরীক্ষামূলকভাবে এই কর্মসূচি চালু করা হয়। তখন অংশগ্রহণকারীরা জানিয়েছিলেন তাঁরা এর থেকে সুফল পেয়েছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1658927 – এই লিঙ্কে ক্লিক করুন।
আয়ুষ ফর ইম্যুনিটি অভিযানের অঙ্গ হিসাবে আয়ুষ মন্ত্রকের ই-ম্যারাথন কর্মসূচি
মন্ত্রকের তিন মাসব্যাপী আয়ুষ ফর ইম্যুনিটি বা রোগ-প্রতিরোধক ক্ষমতা বাড়ানোর জন্য আয়ুষ পদ্ধতি সংক্রান্ত এক অভিযানের অঙ্গ হিসাবে আয়ুষ মন্ত্রক রাজাগিরি কলেজ অফ সোস্যাল সায়েন্সেস এবং কোচির রাজাগিরি বিজনেস স্কুলের সঙ্গে সহযোগিতায় এক ই-ম্যারাথন কর্মসূচির আয়োজন করতে চলেছে। এ ধরনের কর্মসূচি গ্রহণের উদ্দেশ্য হ’ল আয়ুষ চিকিৎসা পদ্ধতির সাহায্যে সুস্থসবল স্বাস্থ্য গড়ে তোলা এবং বিভিন্ন ধরনের রোগ-ব্যাধি প্রতিরোধ করা।
বিস্তারিত বিবরণের জন্য https://pib.gov.in/PressReleasePage.aspx?PRID=1658770 – এই লিঙ্কে ক্লিক করুন।
কোভিড-১৯-এর চিকিৎসার জন্য আয়ুষ মন্ত্রক সাদা বাসক এবং গুলঞ্চ-এর সম্ভাবনা খতিয়ে দেখতে চিকিৎসা সংক্রান্ত গবেষণা শুরু করেছে
কোভিড-১৯-এর চিকিৎসার জন্য দ্রুত সমাধান খুঁজে বের করতে আয়ুষ মন্ত্রক বিভিন্ন পদ্ধতিতে নিয়মমাফিক পরীক্ষার-নিরীক্ষার জন্য উদ্যোগী হয়েছে। এই উদ্যোগের অংশ হিসেবে সাদা বাসকের রস, গুলঞ্চের রস এবং বাসক-গুলঞ্চের রস কোভিড-১৯ সংক্রমিতদের ওপর প্রয়োগ করার যে সিদ্ধান্ত নেওয়া হয়েছে, সম্প্রতি তাতে অনুমতি পাওয়া গেছে। নতুন দিল্লির অল ইন্ডিয়া ইনস্টিটিউট অফ আয়ুর্বেদ এবং সিএসআইআর-এর অধীনস্থ সংস্থা আইজিআইবি-র সঙ্গে একযোগে এই পরীক্ষা-নিরীক্ষা চালাবে। এই পরীক্ষা পদ্ধতির বিষয়ে বিস্তারিত রূপরেখা তৈরি করা হয়েছে। আয়ুষ পদ্ধতির গবেষণায় এটিকে বিশেষ গুরুত্ব দেওয়া হচ্ছে। কেস রিপোর্ট ফোরামের সাহায্যে বিশেষজ্ঞরা আধুনিক ওষুধ সহ বিভিন্ন ক্ষেত্রে এর ফলাফলের বিষয়ে পর্যালোচনা চালাবেন। এই পরীক্ষা-নিরীক্ষার জন্য ইনস্টিটিউশনাল এথিক্স কমিটির অনুমতি লাগবে।
বিস্তারিত বিবরণের জন্য https://pib.gov.in/PressReleasePage.aspx?PRID=1658943 – এই লিঙ্কে ক্লিক করুন।
২০২০-র বিহার বিধানসভার সাধারণ নির্বাচন
ভারতের নির্বাচন কমিশন আজ বিহার বিধানসভার ২০২০-র সাধারণ নির্বাচনের নির্ঘণ্ট ঘোষণা করেছে।
এই নির্ঘণ্ট দেখার জন্য নীচের লিঙ্কে ক্লিক করুন।
https://static.pib.gov.in/WriteReadData/userfiles/Press_Note_Bihar_2020%20Final.pdf
বিস্তারিত বিবরণের জন্য https://pib.gov.in/PressReleasePage.aspx?PRID=1658980 – এই লিঙ্কে ক্লিক করুন।
চলতি খরিফ মরশুমে চাষের এলাকা গত বছরের একই সময়ের তুলনায় ১ হাজার ৬৬ লক্ষ হেক্টর থেকে বেড়ে ১ হাজার ১১৬ লক্ষ হেক্টর হয়েছে
কৃষি ও কৃষক কল্যাণ মন্ত্রক এবং রাজ্য সরকারগুলি মিশন মোড-ভিত্তিতে বিভিন্ন কর্মসূচি ও ফ্ল্যাগশিপ প্রকল্পগুলির সফল রূপায়ণে সর্বাত্মক প্রয়াস নিচ্ছে। কেন্দ্রীয় সরকারের পক্ষ থেকে সময় মতো একাধিক পদক্ষেপ গ্রহণের ফলে মহামারীর সময় লকডাউনে চাষের এলাকা বাড়ানো সম্ভব হয়েছে। এমনকি, আজ পর্যন্ত খরিফ শস্য চাষের ক্ষেত্রে কোভিড-১৯ এর বিরূপ কোনও প্রভাব পড়েনি।
বিস্তারিত বিবরণের জন্য https://pib.gov.in/PressReleasePage.aspx?PRID=1658997 – এই লিঙ্কে ক্লিক করুন।
অন্তর্দেশীয় বিমান চলাচল শুরু হওয়ার পর ১ কোটির বেশি যাত্রী বিমান পরিবহনের সুযোগ গ্রহণ করেছেন
২৫শে মে থেকে অন্তর্দেশীয় বিমান চলাচল শুরু হওয়ার পর ১ কোটির বেশি যাত্রী ১ লক্ষ ৮ হাজার ২১০টি উড়ানে যাওয়া-আসা করেছেন। অসামরিক বিমান চলাচল দপ্তরের প্রতিমন্ত্রী শ্রী হরদীপ সিং পুরি এই তথ্য জানিয়ে বলেছেন অন্তর্দেশীয় বিমান চলাচলে যাত্রী পরিবহনের পরিমান ক্রমশ বাড়ছে। খুব শীঘ্রই প্রাক-কোভিড সময়ে যাত্রী পরিবহনের মতোই বিমানে যাত্রী সংখ্যা বৃদ্ধি পাবে। আত্মনির্ভর ভারত অভিযানের দিকে আরও একধাপ এগোনোয় তিনি সংশ্লিষ্ট সব পক্ষকেই অভিনন্দন জানিয়েছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1659001 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• কেরল : দৈনিক-ভিত্তিতে কোভিড-১৯ আক্রান্ত রোগীদের সংখ্যায় ক্রমাগত বৃদ্ধির দিক থেকে রাজ্যগুলির মধ্যে কেরল চতুর্থ স্থানে রয়েছে। কোজিকোড় জেলায় ব্যাপক হারে সংক্রমণ প্রতিরোধে ক্যুইক রেসপন্স টিম মোতায়েন করা হয়েছে। রাজ্যে করোনায় মৃতের সংখ্যা বেড়ে ৬১৩ হয়েছে।
• তামিলনাডু : রাজ্যে বিদ্যালয়গুলিতে দশম থেকে দ্বাদশ শ্রেণীর পঠন-পাঠন পয়লা অক্টোবর থেকে চালু হচ্ছে। তবে, ছাত্রছাত্রীদের বিদ্যালয়ে এসে পঠন-পাঠনে যুক্ত হওয়ার জন্য অভিভাবকদের সম্মতিসূচক চিঠি নিয়ে নিয়ে আসতে হবে। এছাড়াও, অনলাইন পদ্ধতিতে এবং দূরবর্তী শিক্ষা ব্যবস্থা অব্যাহত থাকবে।
• কর্ণাটক : আশা কর্মীদের কর্মবিরতির দরুণ রাজ্যে গতকাল প্রায় ৩০ হাজার চুক্তিবদ্ধ স্বাস্থ্য কর্মী কর্মবিরতিতে সামিল হন। এর ফলে, চিকিৎসা পরিষেবা ব্যবস্থায় বিরূপ প্রভাব পড়েছে।
• অন্ধ্রপ্রদেশ : রাজ্যে প্রতি ১০ লক্ষ জনসংখ্যায় ১ লক্ষেরও বেশি নমুনা পরীক্ষার দরুণ কোভিড-১৯ নমুনা পরীক্ষার ক্ষেত্রে মোট জনসংখ্যার ১০ শতাংশের নমুনা পরীক্ষা হওয়ায় রাজ্য এক নতুন রেকর্ড গড়েছে। আজ পর্যন্ত ৫৩ লক্ষ ৭৮ হাজারেরও বেশি নমুনা পরীক্ষা হয়েছে।
• তেলেঙ্গানা : রাজ্যে করোনায় আক্রান্তের সংখ্যা ১ লক্ষ ৮১ হাজার ছাড়িয়েছে। এখনও পর্যন্ত মৃত্যু হয়েছে ১ হাজার ৮০ জনের। কোভিড-১৯ মহামারীর দরুণ ৬ মাস বন্ধ থাকার পর হায়দরাবাদ শহরে বাস পরিষেবা পুনরায় শুরু হয়েছে। এদিকে মাওবাদীরা আগামী ২৮শে সেপ্টেম্বর ভুয়ো গুলির লড়াইয়ের অভিযোগে তেলেঙ্গানা বন্ধের ডাক দিয়েছে।
• আসাম : রাজ্যের স্বাস্থ্য মন্ত্রী ট্যুইটে জানিয়েছেন, গতকাল ২ হাজার ৪৩২ জন রোগী হাসপাতাল থেকে ছাড়া পেয়েছেন। রাজ্যে নিশ্চিতভাবে করোনায় আক্রান্তের সংখ্যা ২৯ হাজার ৮৩০।
• মহারাষ্ট্র : রাজ্যে গতকাল আরও ১৯ হাজার ১৬৪ জনের করোনায় সংক্রমিত হওয়ার খবর মেলায় আক্রান্তের সংখ্যা ১২ লক্ষ ৮২ হাজার ছাড়িয়েছে। এখন পর্যন্ত করোনায় মৃত্যু হয়েছে ৩২ হাজার ২৮৪ জনের। প্রধানমন্ত্রীর সঙ্গে পর্যালোচনা বৈঠকের পর রাজ্যের সর্বাধিক প্রভাবিত জেলাগুলিতে পরিস্থিতির ওপর নজর রাখার জন্য আধিকারিকদের নিয়োগ করা হচ্ছে।
• গুজরাট : রাজ্যে করোনায় আক্রান্তের সংখ্যা প্রায় ১ লক্ষ ২৯ হাজার বলে স্বাস্থ্য দপ্তরের পক্ষ থেকে জানানো হয়েছে। বৃহস্পতিবার আরও ১ হাজার ৪১০ জন রোগী করোনা মুক্ত হয়েছেন। রাজ্যে করোনায় সুস্থতার হার বেড়ে ৮৪.৬৯ শতাংশ হয়েছে।
CG/BD/SB
(Visitor Counter : 160